cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.402
title: การศึกษาความเป็นไปได้ในการพัฒนาโครงการบ้านสวนเกษตร ต. ต้นยวน อ. พนม จ. สุราษฎร์ธานี

description: การศึกษาความเป็นไปได้ของการพัฒนาโครงการ เลือกพื้นที่ ตำบลต้นยวน อำเภอพนม จังหวัดสุราษฎร์ธานี บนพื้นที่ขนาด 14-3-3 ไร่ ซึ่งตัวพื้นที่เดิมเป็นพื้นที่ทำการเกษตร ทำสวน ทำไร่ การศึกษาครั้งนี้ต้องการศึกษาว่านอกเหนือจากพื้นที่ใช้เพื่อทำการเกษตรนั้น ตัวที่ดินสามารถที่จะพัฒนาอะไรเพื่อให้เกิดประโยชน์สูงสุด( Highest and Best Use) โดยจุดประสงค์ของการศึกษา คือ ยังคงอนุรักษ์การทำการเกษตร เนื่องจากเป็นฐานอาชีพหลักในพื้นที่ รวมถึงสามารถประยุกต์พื้นที่เพื่อสร้างรายได้เพิ่มจากการใช้ประโยชน์สูงสุดให้กับที่ดิน จึงเลือกทำการศึกษาโครงการบ้านสวนเกษตร โดยนำเอาธุรกิจโรงแรมซึ่งมีมูลค่าสูงมาผสมผสานกับการทำการเกษตรซึ่งมีมูลค่าน้อย เพื่อส่งเสริมให้เกิดมูลค่าเพิ่มขึ้น โดยในการศึกษาเริ่มจาก กระบวนการกลั่นกรองความคิด ตั้งแต่การวิเคราะห์ที่ดินทางกายภาพ วิเคราะห์ข้อกำหนดทางกฎหมาย ความเป็นไปได้ทางการตลาด และความเป็นไปได้ทางการเงิน เพื่อหาว่าที่ดินมีความคุ้มค่าที่จะพัฒนาโครงการหรือไม่ โดยมีการเก็บและศึกษาข้อมูลเริ่มจากหาข้อมูลตัวอย่างของสวนเกษตรและฟาร์มสเตย์ที่ประสบความสำเร็จและปัจจุบันยังเปิดให้บริการ เพื่อดูว่าโครงการเหล่านั้นมีการดำเนินธุรกิจอย่างไร รวมถึงหาข้อมูลทางการตลาดละแวกโครงการที่ศึกษา คู่แข่ง และกลุ่มลูกค้า ที่มาท่องเที่ยวเป็นกลุ่มไหน หลังจากนั้นนำข้อมูลมาวิเคราะห์และออกแบบโครงการ โดยรูปแบบที่พักโครงการเป็นสไตล์โมเดิร์นและประยุกต์การท่องเที่ยวเชิงเกษตรร่วมด้วย เน้นความสงบ ใกล้ชิดธรรมชาติ รวมถึงความหลากหลายของกิจกรรม เหมาะสำหรับผู้ที่ต้องการทิ้งความวุ่นวายมาใช้ชีวิตที่เรียบง่าย ในสภาพแวดล้อมดีๆ จากการวิเคราะห์ทางการเงินของโครงการ พบว่า โครงการมีมูลค่าการลงทุนทั้งสิ้น 11,175,600 บาท โดยมีโครงสร้างเงินลงทุน แบ่งเป็นส่วนของเจ้าของ 49% และ กู้เงินจากสถาบันการเงิน 51% ซึ่งเมื่อนำมาคิดต้นทุนทางการเงินจะได้ต้นทุนทางการเงินที่ 7.627% และในสถานการณ์ปกซึ่งมีอัตราการเข้าพักที่ 75% พบว่า โครงการมีมูลค่าปัจจุบันสุทธิ (NPV) เท่ากับ 24,595,463 บาท และอัตราผลตอบแทนภายในโครงการ (IRR) เท่ากับ 25% ซึ่งมากกว่าต้นทุนทางการเงิน(WACC) รวมถึงระยะเวลาคืนทุนของโครงการ 8 ปี จึงสรุปได้ว่า โครงการมีความเป็นไปได้ในการลงทุน
DOI: 10.14457/tu.the.2022.403
title: การศึกษาความเป็นไปได้ของโครงการที่อยู่อาศัยสำหรับผู้สูงวัยที่ป่วยเป็นโรคไตในจังหวัดกรุงเทพมหานคร

description: โครงการ Serenity Senior Living คือโครงการที่อยู่อาศัยสำหรับสำหรับผู้สูงวัยที่ป่วยเป็นโรคไต โดยรองรับทั้งผู้ที่สามารถพึ่งพาตนเองได้ (Independent Living) และผู้ที่ไม่สามารถพึ่งพาตนเองได้ (Assisted Living) โครงการตั้งอยู่ที่เขตประเวศ จังหวัดกรุงเทพมหานคร ซึ่งเป็นทำเลที่ตั้งที่อยู่ใกล้สวนหลวงร.9 ซึ่งถือเป็นพื้นที่สีเขียวขนาดใหญ่ในกรุงเทพมหานคร รวมถึงมีโรงพยาบาลและคลินิกไตเทียมโดยรอบ ขนาดที่ดินของโครงการขนาด 5-0-80 ไร่ ซึ่งเป็นพื้นที่สีเหลือง ย.3-54 ที่ดินประเภทที่อยู่อาศัยหนาแน่นน้อย กำหนด FAR ไม่เกิน 2.5:1 และ OSR ไม่น้อยกว่า 12.5 และมีข้อกำหนดของการก่อสร้างอาคารแต่ละอาคารที่ไม่เกิน 1,000 ตารางเมตร แนวคิดการพัฒนาโครงการมุ่งเน้นการดูแลกลุ่มผู้สูงอายุที่เป็นผู้ป่วยโรคไตโดยเฉพาะ เนื่องจากกลุ่มดังกล่าวมีจำนวนเพิ่มมากขึ้น สาเหตุหนึ่งมาจากสังคมผู้สูงอายุที่มาพร้อมกับจำนวนผู้ป่วยที่มีจำนวนมากขึ้นอย่างต่อเนื่องในทุกๆ ปี โดยจุดประสงค์ของการพัฒนาโครงการนั้นเพื่อให้กลุ่มลูกค้ามีคุณภาพชีวิตที่ดี มีความสะดวกสบายในการดูแลตนเองในราคาที่เหมาะสม รูปแบบของโครงการเป็นอาคารส่วนกลางจำนวน 1 อาคารที่มีพื้นที่บริการคลินิกไตเทียม ฟิตเนส ร้านอาหารสำหรับผู้ป่วย และอาคารชุดเพื่อพักอาศัยจำนวน 12 อาคาร แบ่งห้องพักออกเป็นทั้งหมด 3 รูปแบบที่มีขนาดแตกต่างกันเพื่อรองรับกลุ่มลูกค้าทั้ง 2 กลุ่ม รวมถึงมีพื้นที่สวนส่วนกลางของโครงการเพื่อเป็นลานกิจกรรมภายในโครงการ โดยรูปแบบการบริการของโครงการจะเป็น Service Apartment โดยกำหนดราคาค่าเช่าส่วนกลางที่ 500 บาทต่อตารางเมตร และค่าเช่าห้องพักที่ราคาประมาณ 30,000-60,000 บาท ซึ่งเป็นช่องว่างทางการตลาดในปัจจุบัน ทำให้สามารถสร้างแรงจูงใจกับกลุ่มเป้าหมายของโครงการที่ต้องการการบริการเฉพาะทางด้วยราคาที่เหมาะสม ถึงแม้ว่าโครงการจะมีข้อจำกัดทางด้านกฎหมายในเรื่องการก่อสร้างอาคารชุดที่ขนาดห้ามเกิน 1,000 ตารางเมตร แต่ก็สามารถแก้ไขได้ด้วยการออกแบบและการวางผังโครงการที่เหมาะสม ทำให้อุปสรรคดังกล่าวกลายเป็นจุดเด่นในด้านความเป็นส่วนตัวของลูกค้าภายในโครงการ ซึ่งจากผลการศึกษาพบว่าโครงการยังมีความเป็นไปได้ทางการเงิน โดยโครงการมีต้นทุนทางการเงินหรือ WACC ที่ 7.14% ซึ่งในกรณีที่มีความเป็นไปได้มากที่สุด (Base Case) พบว่าโครงการมีอัตราผลตอบแทนของโครงการ (IRR) สูงกว่าค่า WACC ที่ 10.95% มูลค่าปัจจุบันสุทธิ (NPV) มีค่าเป็นบวก และมี Payback Period ที่ 10 ปี 11 เดือน ดังนั้นจากการวิเคราะห์ดังกล่าวจึงพบว่าโครงการมีความเป็นไปในการพัฒนา และมีความเป็นไปได้ในการลงทุนต่อไป
DOI: 10.14457/tu.the.2022.404
title: การศึกษาความเป็นไปได้ในการพัฒนาโครงการ park and ride ใกล้สถานีรถไฟฟ้าในพื้นที่กรุงเทพมหานคร

description: เนื่องจากกรุงเทพมหานครในปัจจุบัน มีจำนวนประชากรเพิ่มมากขึ้นและมีแนวโน้มการเติบโตของจำนวนประชากรจะสูงขึ้นอย่างต่อเนื่อง โดยเฉพาะพื้นที่รอบนอกที่ความหนาแน่นของประชากรต่อพื้นที่มีแนวโน้มสูงมากขึ้น โดยสะท้อนจากโครงการอยู่อาศัยทางราบที่มีการเปิดตัวในพื้นที่รอบนอกอย่างต่อเนื่องหลายปี ซึ่งทำให้การเดินทางของคนมีระยะทางที่มากขึ้นและประกอบกับปัจจุบันกรุงเทพมหานครติดอันดับของเมืองที่มีจราจรติดขัดอันดับ 1 ของเอเชีย ยิ่งเป็นการเสริมให้คนใช้เวลาในการเดินทางมากขึ้น ดังนั้น การเดินทางด้วยระบบขนส่งสาธารณะเป็นทางเลือกมากขึ้นโดยเฉพาะรถไฟฟ้าที่มีจำนวนผู้โดยสารมากขึ้น เนื่องจากรถไฟฟ้าช่วยประหยัดเวลาและสามารถควบคุมเวลาในการเดินทางได้ แต่ด้วยปัญหาการเดินทางมายังรถไฟฟ้าของกรุงเทพที่ไม่มีระบบ Feeder ที่ดีและสะดวกเพียงพอ ทำให้คนต้องใช้รถส่วนตัวในการเดินทางมากขึ้น และด้วยปัจจุบันทั้งค่าใช้จ่ายในการเดินทาง และเวลาที่ใช้ไปกับการเดินทางที่ควบคุมไม่ได้ พร้อมกับมีการส่งเสริมให้ใช้ระบบขนส่งสาธารณะ ดังนั้น หากมีจุดจอดรถเพื่อเชื่อมต่อไปการเดินทางด้วยระบบขนส่งสาธารณะ ก็จะทำให้ผู้ใช้บริการอยากที่จะใช้รถไฟฟ้ามากขึ้น แต่เนื่องด้วยปัจจุบัน ที่จอดรถบางสถานีไม่เพียงพอต่อความต้องการของคนในพื้นที่ จึงทำให้เกิดการศึกษาความเป็นไปได้ในการพัฒนาจุดจอดรถในกรุงเทพมหานครจากการวิเคราะห์ทางด้านกฎหมาย กายภาพ การตลาด และการเงินเบื้องต้น ทำให้เกิดโครงการ Let’s Park เป็นอาคารจอดแล้วจรเอกชนตั้งอยู่ใกล้กับสถานีรถไฟฟ้าคูคตเพียง 350 ม. ตั้งอยู่บนถนนลำลูกกา อำเภอลำลูกกา จังหวัดปทุมธานี บนเนื้อที่ 4-3-64.6 ไร่ โดยเป็นอาคารสูง 10 ชั้น อาคารสูง 23.375 ม. พื้นที่ใช้สอยอาคารรวม 46,076.5 ตารางเมตร โดยเป็นพื้นที่ให้เช่ารวม 21,894 ตารางเมตร คิดเป็น 47.5% โดยแบ่งเป็นที่จอดรถให้เช่า 21,894 ตารางเมตรและพื้นที่พาณิชยกรรม 318 ตารางเมตร ซึ่งมี 1,797 ช่องจอดสำหรับรถยนต์ 110 ช่องจอดสำหรับจักรยานยนต์ 40 ช่องจอดสำหรับจักรยาน และ 5 ช่องจอดสำหรับจุดชาร์จรถไฟฟ้า นอกจากนั้นในพื้นที่ชั้นล่างยังมีบริเวณสำหรับจุดพักคอยสำหรับคิวรถประเภทต่างๆ เช่น คิวรถตู้ คิวจักรยานยนต์รับจ้าง คิวรถสองแถว เพื่ออำนวยความสะดวกและเป็นจุดเชื่อมต่อในการเดินทางให้กับผู้ใช้บริการกลุ่มอื่นๆด้วย จึงเป็นที่มาของชื่อโครงการที่ต้องการเป็นจุดพักทั้งรถและคน โดยใช้แหล่งเงินทุนในการพัฒนาโครงการมาจากส่วนของเจ้าของ 34.7% และการกู้ยืมจากสถาบันทางการเงิน 65.3% ส่วนต้นทุนทางการเงินถั่วเฉลี่ย (WACC) จะอยู่ที่ 3.95% และเมื่อวิเคราะห์กระแสเงินสดของโครงการ พบว่า มีมูลค่าปัจจุบันสุทธิ (NPV) 219,898,262.74 บาท ซึ่งมากกว่า 0 ส่วนผลตอบแทนภายใน (IRR) อยู่ที่ 6.32% ซึ่งมากกว่าต้นทุนทางด้านการเงินถั่วเฉลี่ย (WACC) และระยะเวลาคืนทุน (Payback Period) จะอยู่ที่ 14 ปี 11.9 เดือน ถึงแม้จะมีผลตอบแทนที่ต่ำและระยะเวลาคืนทุนนานกว่าโครงการอสังหาริมทรัพย์ประเภทอื่นๆ แต่ผลตอบแทนทางด้านสังคมที่โครงการประเภทนี้จะช่วยส่งเสริมให้คุณภาพชีวิตของคนในพื้นที่ดีขึ้นได้ด้วย จึงสรุปได้ว่าโครงการ Let’s Park มีความเป็นไปทางการเงินและมีความน่าลงทุน
DOI: 10.14457/tu.the.2022.405
title: การศึกษาความเป็นไปได้ในการพัฒนาโครงการศูนย์อาหารริมทางใกล้สถานีรถไฟฟ้าอารีย์ กรุงเทพมหานคร

description: จากการจัดทํานโยบายการจัดระเบียบหาบเร่ แผงลอย ในกรุงเทพมหานคร และ มาตรการบังคับใช้การจัดระเบียบความเรียบร้อย ทําให้นักพัฒนาอสังหาริมทรัพย์เล็งเห็นถึงการพัฒนาอสังหาริมทรัพย์โดยนําแนวคิดในการพัฒนาศูนย์รวมศูนย์อาหารริมทางของประเทศสิงคโปร์ มาปรับใช้เพื่อนําเสนอโครงการที่เปรียบเสมือนสถานที่รองรับ และมอบโอกาสในการค้าขาย ให้เหล่าผู้ค้าขายริมทาง รวมถึงส่งเสริมภาพลักษณ์ของเมืองหลวง และสุขอนามัยของผู้ซื้ออาหารด้วย โดยขั้นตอนการพัฒนาเริ่มต้นจากการมองหาพื้นที่ในระดับย่าน ที่มีปัจจัยตามข้อกําหนด คือ ต้องเป็นพื้นที่ ที่หาบเร่แผงลอย ถูกจัดระเบียบทําให้มีจํานวนลดลง และต้องเป็นพื้นที่ที่มีสถานีรถไฟฟ้าสาธารณะที่มีจํานวนผู้ใช้บริการสูง หลังจากนั้นจึงหาที่ดินที่มีความเป็นไปได้โดยทําการเปรียบเทียบ กลั่นกรองแนวความคิดทางกฎหมาย, กายภาพ, การตลาด และ การเงินเบื้องต้นเพื่อพิจารณาถึงการใช้ประโยชน์ที่เหมาะสมของโครงการตามหลักการพัฒนาที่เกิดประโยชน์สูงสุดและดีและวิเคราะห์ด้วยการให้คะแนนถ่วงนํ้าหนัก (Weighted Quality Score : WQS) พบว่าที่ตั้ง ที่อยู่บริเวณสถานีรถไฟฟ้าบีทีเอส อารีย์ขนาด 0-2-75 ไร่มีความเหมาะสมในการพัฒนาโครงการศูนย์อาหารริมทางที่สุด โครงการ Food-Path เป็นโครงการศูนย์อาหารริมทาง ตั้งอยู่บนถนนพหลโยธิน เขตพญาไท ใกล้กับสถานีรถไฟฟ้าบีทีเอสอารีย์ เป็นอาคารขนาดใหญ่สูง 3 ชั้น พื้นที่อาคารรวม 3,180 ตารางเมตร และเป็นพื้นที่เช่า 1,500 ตารางเมตร มีรูปแบบอาคารเป็นอาคารแบบเปิดและตกแต่ง ทางด้าน สถาปัตยกรรม ให้ดูมีความร่มรื่น และดูเชื้อเชิญ ให้ผู้เข้าใช้งานรู้สึกเป็นมิตรในการศึกษาความเป็นไปได้ทางด้านการเงิน พบว่ามูลค่าเงินลงทุนเท่ากับ 277,235,770.57 บาท จากการวิเคราะห์กระแสเงินสดของโครงการ พบว่ามูลค่าปัจจุบันของกระแสเงินสดสุทธิ (NPV) เท่ากับ 18,419,289.26 บาท ซึ่งมีมูลค่าปัจจุบันมากกว่าศูนย์ และอัตราผลตอบแทนภายในโครงการ (IRR) เท่ากับ ร้อยละ 6.73 ซึ่งมีมูลค่าสูงกว่าต้นทุนทางการเงินของโครงการ (WACC) ที่ 6.20% โดยมีระยะเวลาคืนทุนอยู่ที่ประมาณ 15ปี แสดงให้เห็นว่าโครงการมีอัตราผลตอบแทนภายในโครงการที่มากกว่าต้นทุนทางการเงินและมีความน่าสนใจในการลงทุน
DOI: 10.14457/tu.the.2022.406
title: การศึกษาความเป็นไปได้โครงการที่อยู่อาศัยที่ส่งเสริมลักษณะ aging in place ในกรุงเทพมหานคร

description: จากการเปลี่ยนแปลงของลักษณะสังคมและประชากรที่เข้าสู่สังคมสูงวัย และเพื่อการเตรียมพร้อมด้านคุณลักษณะที่อยู่อาศัยที่ตอบรับกับความเปลี่ยนแปลง เป็นโอกาสให้ธุรกิจอสังหาริมทรัพย์มีการปรับรูปแบบของการพัฒนาโครงการที่อยู่อาศัยในพื้นที่กรุงเทพฯ เพื่อตอบสนองกับกลุ่มตลาด และความต้องการที่อยู่อาศัยที่มีคุณภาพรองรับการอยู่อาศัยของคนทุกวัยได้ รวมทั้งมีแนวคิดการบริการเสริมด้านสุขภาพเพื่อลดอัตราการเกิดโรคและทำให้เกิดลักษณะสูงวัยที่อยู่อย่างอิสระให้ได้มากที่สุด ส่งเสริมให้เกิดการอยู่อาศัยในพื้นที่เดิม สร้างชุมชนที่ส่งเสริมการดูแลสุขภาพ ลดภาวะการพึ่งพิงและการใช้งบประมาณของภาครัฐ ซึ่งต้องเตรียมตั้งแต่วัยกลางคน หรือก่อนเข้าสู่วัยเกษียณโครงการ “CERES WELLNESS RESIDENCE” เป็นอาคารชุดที่อยู่อาศัย เพื่อกลุ่มลูกค้าวัยทำงานช่วงอายุ 40-60 ปี ต้องการสิ่งอำนวยความสะดวกและพื้นที่ในการทำกิจกรรมที่ผ่านการคัดกรองและเป็นบริการจากผู้เชี่ยวชาญ มีพื้นที่ส่งเสริมสุขภาพทางกายและจิตใจได้ เน้นกลุ่มอยู่อาศัยใกล้ถิ่นฐานเดิม ย่านบางพลัด ต้องการสังคมคุณภาพ มีลักษณะเป็นอาคารสูง 8 ชั้น จำนวนทั้งหมด 5 อาคาร จำนวนทั้งหมด 511 ยูนิต ขนาดห้อง 40 ตารางเมตร รวมที่จอดรถชั้นใต้ดิน จำนวนที่จอดรถ 270 คัน พื้นที่ใช้สอยรวม 38,026 ตารางเมตร ตั้งอยู่บริเวณซอยจรัญสนิทวงศ์ 94/1 แขวงบางอ้อ เขตบางพลัด กรุงเทพมหานคร บนเนื้อที่ 4-3-89 ไร่ จากการศึกษาความเป็นไปได้ด้านการเงิน ใช้สัดส่วนเงินลงทุนส่วนของเจ้าของและส่วนเงินกู้ที่ร้อยละ 50 โครงการสามารถสร้างกำไรได้ โดยมูลค่าปัจจุบันสุทธิของโครงการ (Net Present Value : NPV) ได้ผลเป็นค่าบวก ที่ 38,839,833.64 บาทและ มีอัตราผลตอบแทนในการลงทุน (Internal rate of return : IRR) ที่ 9.37% และต้นทุนทางการเงินเฉลี่ย (Weighted average cost of capital : WACC) ที่ 8.21% ซึ่งมีค่าของอัตราผลตอบแทนในการลงทุนสูงกว่าต้นทุนทางการเงินเฉลี่ย รวมทั้งมีระยะเวลาการคืนทุนในระยะ 3 ปีครึ่ง ทำให้โครงการมีความน่าสนใจในการลงทุน
DOI: 10.14457/tu.the.2022.407
title: การศึกษาความเป็นไปได้ของโครงการบนที่ดินเปล่าบริเวณถนนอุทยาน

description: โครงการ แกรนด์ อิศรา ณ อุทยาน ตั้งอยู่ในเขตทวีวัฒนา จังหวัดกรุงเทพมหานคร บริเวณถนนอุทยาน มีเนื้อที่ 6-1-70.8 ไร่ ซึ่งพื้นที่โดยรอบมีรายละเอียดดังนี้ ทิศเหนือ:ติดต่อกับ อำเภอบางกรวย จังหวัดนนทบุรีมีคลองมหาสวัสดิ์เป็นเส้นแบ่งเขตทิศตะวันออก:ติดต่อกับ เขตตลิ่งชัน มีถนนกาญจนาภิเษกฝั่งตะวันตกเป็นเส้นแบ่งเขตทิศใต้:ติดต่อกับ เขตบางแค และ เขตหนองแขม มีคลองบางเชือกหนัง คลองทวีวัฒนาและคลองบางไผ่ เป็นเส้นแบ่งเขตทิศตะวันออก:ติดต่อกับ อำเภอสามพราน และ อำเภอพุทธมณฑล จังหวัดนครปฐม มีแนวแบ่งเขตการปกครองกรุงเทพมหานครกับจังหวัดนครปฐมและคลองทวีวัฒนาเป็นเส้นแบ่งเขตการศึกษาเบื้องต้นเกี่ยวกับโครงการที่มีความเป็นไปได้ในการพัฒนาบนที่ดินผืนนี้ นำไปสู่การปรับแต่งแนวคิดเบื้องต้น ซึ่งเกี่ยวข้องกับการวิเคราะห์ข้อกำหนดด้านกฎหมาย กายภาพ และการตลาดอย่างครอบคลุม ตลอดจนการวิเคราะห์ทางการเงินเบื้องต้น จากการตรวจสอบปัจจัยเหล่านี้อย่างถี่ถ้วน สรุปได้ว่า ที่ดินผืนนี้มีความเหมาะสมในการพัฒนาโครงการที่อยู่อาศัยมากที่สุด โดยเฉพาะการพัฒนาบ้านเดี่ยวระดับบนซึ่งได้รับการระบุว่ามีศักยภาพในการลงทุนมากที่สุดเนื่องจากความต้องการของตลาดสูง มีฐานลูกค้าที่รองรับ รวมถึงอัตราการดูดซับที่มีแนวโน้มดี และสามารถแข่งขันได้ ดังนั้นการพัฒนาเป็นโครงการที่อยู่อาศัยระดับบนถือเป็นโอกาสการลงทุนที่เหมาะสมที่สุดพร้อมผลตอบแทนที่ดีสำหรับที่ดินผืนนี้ในการกำหนดรูปแบบผลิตภัณฑ์และกลยุทธ์การตลาด ได้ทำการสัมภาษณ์เชิงลึกกับกลุ่มเป้าหมายเพื่อกำหนดรูปแบบและองค์ประกอบเฉพาะที่ตอบสนองความต้องการได้ดีที่สุด แนวทางนี้ช่วยในการระบุจุดเด่นสำคัญของโครงการ เพื่อให้แน่ใจว่าสอดคล้องกับความชอบและความคาดหวังของกลุ่มเป้าหมาย ซึ่งทำให้ทราบถึงความต้องการเชิงลึกเกี่ยวกับความชอบ สิ่งที่ต้องการ และ สิ่งที่ไม่ต้องการ (need ,want ,fear ,feel) ซึ่งจะช่วยให้ทีมพัฒนาสามารถปรับแต่งการออกแบบและคุณสมบัติของโครงการเพื่อเพิ่มเสน่ห์จุดเด่นและความสำเร็จให้ได้สูงสุด โดยรายละเอียดเพิ่มเติมขจากการศึกษากลุ่มลูกค้ามีดังต่อไปนี้รูปแบบโครงการ:โครงการจัดสรร (บ้านเดี่ยว)ลักษณะการออกแบบ:Timeless Modern Classicระดับราคา:26-33 ล้านบาทแนวคิด:เป็นสัญลักษณ์แห่งความสำเร็จ มีความเป็นส่วนตัวสูง จุดแข็งด้านการตลาด:มีจำนวนยูนิตน้อย บ้านทุกหลักมีขนาดพื้นที่ใหญ่ เข้าถึงได้หลายเส้นทางอยู่ในเขตพื้นที่ที่มีความปลอดภัยสูง สภาพแวดล้อมที่ดีในด้านเงินทุนของโครงการได้มาจากส่วนของผู้พัฒนา และ เงินทุนภายนอกจากการกู้สถาบันการเงิน อัตราส่วนหนี้สินต่อทุนสำหรับการลงทุนคือ อัตราร้อยละ 51:48 และการวิเคราะห์กระแสเงินสดของโครงการให้ผลลัพธ์ดังต่อไปนี้มูลค่าปัจจุบันสุทธิ (Net Present Value)28,510,905.66 บาทอัตราผลตอบแทนภายใน (Internal Rate of Return)21.59%ระยะเวลาคืนทุน (Payback Period)22.9 เดือนสามารถสรุปได้ว่าโครงการมีความเป็นไปได้ทางการเงิน จากการวิเคราะห์กระแสเงินสดรวมถึงปัจจัยต่าง ๆ ชี้ว่าโครงการมีผลตอบแทนที่ดีทั้งในระดับโครงการและระดับเจ้าของ
DOI: 10.14457/tu.the.2022.408
title: การนําเทคโนโลยีใน Line App มาประยุกต์ใช้ในการจัดการตลาด

description: ตลาดไนท์พลาซ่าได้ก่อตั้งเมื่อปี 2542 โดยเริ่มสาขาแรกที่อําเภอ บ้านสวน จังหวัด สุโขทัย ซึ่งมีผู้บุกเบิกเป็น คุณอดิศักดิ์ หรือ เฮียเคว้ง ซึ่งยังคงบริหารกิจการอยู่จวบจนปัจจุบัน การ ก่อตั้งเนื่องมาจากตลาดสดบริเวณจังหวัดสุโขทัยไร้การจัดระเบียบของร้านค้า สินค้ากระจัดกระจาย ยากต่อการเดินหาสินค้า ขาดการดูแลรักษา ทางคุณเคว้งจึงตั้งปณิฐานที่จะริเริ่มกิจการ ทั้งตลาดสด และ ตลาดนัด เพื่อชุมชม เน้นสินค้าราคาประหยัด สร้างรายได้หมุนเวียนแก่คนในชุมชน หลังจากนั้น มา ทางกิจการก็ได้แผ่ขยายกิจการไปเรื่อยๆ ในบริเวณจังหวัดใกล้เคียง อาทิ พิษณุโลก อุตรดิตถ์ เพื่อให้ละแวกที่ห่างไกลได้เข้าถึงสินค้าและบริการอย่างทั่วถึงโดยการศึกษาค้นคว้าอิสระนี้มีการเก็บรวบรวมข้อมูลจากแหล่งข้อมูลปฐมภูมิเป็นหลัก เน้นการสอบถาม สัมภาษณ์ บุคลากรที่เกี่ยวข้องกับกิจการ ผู้ขาย และ ผู้ซื้อของตลาด ซึ่งวัตถุประสงค์ ของการศึกษา มีไว้เพื่อให้ทราบถึงเครื่องมือทางการตลาดของแอพพลิเคชั่นในเครือไลน์เหมาะสมกับ กิจการตลาดหรือไม่ เพื่อเผยแพร่และแบ่งปันข้อมูลแก่ผู้ที่สนใจ และผู้ที่ต้องการจะศึกษาการค้นคว้าอิสระเล่มนี้จะครอบคลุมในส่วนของการนําเทคโนโลยีในเครือของ Line มา วิเคราะห์ หาข้อสรุปว่าเทคโนโลยีที่ได้ศึกษานั้นเหมาะที่จะนํามาใช้กับตลาดนัดแห่งนี้หรือไม่ หากเกิด ปัญหาขึ้นควรจะแก้ไขที่จุดไหน เพื่อที่พัฒนาให้ดียิ่งขึ้นในอนาคตจากการทดลองนําเทคโนโลยีมาใช้ได้พบปัญหาในเรื่องของการปรับตัวเป็นอย่างมาก ทางกิจการจึงเลือกร้านค้าที่มีช่วงอายุที่ต่างกันเพื่อศึกษาถึงช่วงวัยในการใช้งาน สําหรับพ่อค้า แม่ค้า และผู้ซื้อที่อยู่ในช่วงวัยรุ่นถึงวัยกลางคนหลายคนนั้นสามารถเข้าใจหลักการทํางานได้เป็นอย่าง สม่ำเสมอ แต่ในขณะเดียวกันร้านค้าที่เข้าร่วมการทดลองมองว่าขายสินค้าได้มากขึ้นเนื่องจากมี ช่องทางการขายที่หลากหลาย ลูกค้าไม่มีเวลาก็มีระบบจัดส่งสินค้าเพื่อดูดซับลูกค้าในกลุ่มนี้ และขณะเดียวกันยังมีเทคโนโลยีเพื่อการตลาดที่มีไว้เพื่อรักษาลูกค้าโดยตรง คือ การแจกแต้มในการ กระตุ้นการกลับมาซื้อซ้ำ
DOI: 10.14457/tu.the.2022.409
title: การศึกษาความเป็นไปได้ในการพัฒนาโครงการที่อยู่อาศัยแนวราบในจังหวัดอุตรดิตถ์

description: การศึกษาความเป็นไปได้ในการพัฒนาโครงการอสังหาริมทรัพย์บนที่ดินเปล่า ในพื้นที่บริเวณ ซอยครัวแม่แห้ง ถนนหลวงหมายเลข 1041 (เมืองอุตรดิตถ์-ลับแล) ที่ดินมีขนาด 11 ไร่ โดยได้ทำการศึกษากลั่นกรองทางเลือกในการพัฒนาที่ดินให้เกิดการใช้งานอย่างเหมาะสม และเกิดประโยชน์สูงสุดกับที่ดินผืนนี้จากการศึกษาทั้งด้านกายภาพและกฎหมายรวมถึงข้อกำหนดต่าง ๆ ด้านการตลาดและการเงิน พบว่าเหมาะสมที่จะพัฒนาเป็นโครงการจัดสรร ประเภทบ้านเดี่ยว ที่มีระดับราคา 1,890,000 – 2,490,000 ล้านบาท โดยโครงการมีแหล่งที่มาทางการเงิน 2 ทาง คือ โดยเจ้าของโครงการ และ จากการกู้สถาบันทางการเงิน ซึ่งเป็นสัดส่วนของเจ้าของต่อหนี้สินที่ 30:70 โดยมีต้นทุนทางการเงิน (WACC) ที่ 4.31% เมื่อทำการหักค่าใช้จ่ายต่าง ๆ พบว่าโครงการให้ผลตอบแทนที่ดี มี IRR 33.37% และ มีมูลค่าปัจจุบันสุทธิ 49,860,661 บาท จากค่าอัตราผลตอบแทนภายในที่สูงกว่าต้นทุนทางการเงิน(WACC)และมูลค่าปัจจุบันที่เป็นบวกสะท้อนว่าโครงการนั้นเป็นไปได้ และคาดการณ์ที่จะคืนทุนภายในระยะเวลา 15 เดือน
DOI: 10.14457/tu.the.2022.410
title: ปัจจัยที่มีอิทธิพลต่อราคาของคอนโดมิเนียมขนาดเล็กในเขตกรุงเทพมหานคร

description: การพัฒนาคอนโดมิเนียมภายในเมืองสูงขึ้นเรื่อยๆ ผู้พัฒนาเริ่มมีการการใช้เทคโนโลยีเพื่อเอื้อประโยชน์ให้มนุษย์ให้สามารถก่อสร้างอาคารสูงขึ้น ซึ่งเป็นผลมาจากราคาต้นทุนที่ดินที่เพิ่มขึ้น เพื่อก่อให้เกิดการใช้ที่ดินให้เกิดประโยชน์สูงที่สุด สอดคล้องกับราคาที่ดินที่เพิ่มขึ้นส่งผลโดยตรงให้ราคาของคอนโดมิเนียมเพิ่มขึ้นหรือแม้แต่ราคาเท่าเดิมแต่ขณะที่พื้นที่ของห้องเล็กลง ซึ่งรายได้เฉลี่ยต่อครัวเรือนของคนกรุงเทพฯไม่สามารถซื้อคอนโดมิเนียม เพราะราคาอสังหาริมทรัพย์ที่เติบโตเร็วกว่ารายได้ต่อครัวเรือน ความต้องการที่อยู่ห่างไกลออกจากตัวเมืองจึงเป็นที่ต้องการมากขึ้น ส่งผลโดยตรงทำให้ผู้ที่มีที่อยู่อาศัยห่างไกลออกจากเมืองมีต้นทุนค่าครองชีพโดยเฉพาะค่าเดินทางสูงขึ้นมากในคนกลุ่มนี้ ครั้งนี้ผู้วิจัยจึงสนใจศึกษาปัจจัยที่ส่งผลต่อการตั้งราคาคอนโดมิเนียมขนาดเล็กโดยเลือกขนาดห้องที่ต่ำกว่าหรือเท่ากับ 23 ตารางเมตร ราคาไม่เกิน 2.00 ล้านบาท ในพื้นที่กรุงเทพมหานครที่เปิดขายในช่วงปี พ.ศ. 2560-2565 เพื่อให้ผู้บริโภคใช้เป็นข้อมูลประกอบการตัดสินใจซื้อ และเพื่อให้ผู้พัฒนาที่มุ่งจำหน่ายห้องขนาดเล็กเข้าใจการตั้งราคา ผลจากการศึกษาการด้วยวิธีพรรณนาและวิเคราะห์สมการถดถอยแบบหลายตัวแปร พบว่าตัวแปรที่ส่งผลต่อราคาอย่างมีนัยสำคัญต่อตัวแปรตามได้จำนวน 4 ตัวแปร คือ จำนวนชั้น บริษัทเจ้าของโครงการ พื้นที่ดินคอนโดมินียม และ ค่าส่วนกลาง ผลแสดงราคาดุลยภาพอยู่ที่ 1,581,050.40 บาท เป็นราคาคอนโดมิเนียมสูงที่ 13-14 ชั้น ขนาดที่ดินของโครงการอยู่ที่ 6,735 ตารางเมตร ค่าส่วนกลางอยู่ที่ 46.06 บาทต่อ ตร.ม./เดือน และเป็นโครงการของบริษัทมหาชน ผลจากสมการแสดงได้ว่าจำนวนชั้นเพิ่มขึ้น 1 ชั้นจะส่งผลให้ราคาคอนโดมิเนียมมีค่าเพิ่มขึ้นร้อยละ 0.572 ในส่วนของพื้นที่ปลูกสร้างคอนโดมินียมหากพื้นที่เพิ่ม 1 ตร.ม. จะส่งผลให้ราคาลดลงร้อยละ 0.0013 และหากเจ้าของโครงการเป็นบริษัทมหาชนจะส่งผลให้ราคาเพิ่มขึ้นร้อยละ 9.016 ในส่วนของค่าส่วนกลางหากคอนโดมิเนียมใดมีค่าค่าส่วนกลางเพิ่มขึ้น 1 บาทต่อตารางเมตรต่อเดือน จะส่งผลให้ราคาคอนโดมิเนียมมีค่าเพิ่มขึ้นร้อยละ 1.030
DOI: 10.6073/pasta/d2060b7863db31dfafe22ceb2f823b02
title: Jornada Basin LTER Cross-scale Interactions Study (CSIS) Block 14 meteorological station: Daily summary data: 2013 - ongoing

description: This data package contains hourly air temperature, relative humidity, wind speed, wind direction, and precipitation summary data from Jornada Basin LTER Cross Scale Interactions Study (CSIS) Block-14 met station. Air temperature, relative humidity, wind speed, wind direction, and precipitation are measured and calculated at an automated meteorological station connected to a 900 MHz spread spectrum wireless network. Wind speed is measured at 37cm, 75 cm, 150 cm, and 300 cm, wind direction at approximately 3m, and air temperature and relative humidity at approximate 2.5m. Measurements are aggregated at intervals of 5, 30, 60 minutes and daily, with precipitation additionally provided with 1 second aggregation during precipitation events. The met station variables measured include air temperature, precipitation, relative humidity, wind direction, wind speed. Precipitation is not measured at Block 1 and Block 12 because of proximity to Block 2 and Block 13, respectively . This is an ONGOING dataset.
DOI: 10.14457/tu.the.2022.411
title: การศึกษาความเป็นไปได้ในการพัฒนาโครงการที่อยู่อาศัยแนวราบในอำเภอเมืองพิษณุโลก จังหวัดพิษณุโลก

description: การศึกษาความเป็นไปได้ในการพัฒนาอสังหาริมทรัพย์ประเภทที่อยู่อาศัยแนวราบในอำเภอเมืองพิษณุโลก จังหวัดพิษณุโลก เมื่อวิเคราะห์ทั้งกฎหมายและกายภาพ รวมถึงการวิเคราะห์การตลาดและการเงินเบื้องต้น จึงได้แปลงที่ดินที่จะทำการพัฒนาตั้งอยู่บนถนนสิงห์วัฒน์ ตำบล พลายชุมพล อำเภอเมืองพิษณุโลก จังหวัดพิษณุโลก ซึ่งที่ดินแปลงนี้มีขนาด 10 ไร่ 2 งาน 35.90 ตารางวา ตั้งอยู่ห่างจากเซ็นทรัลพิษณุโลกเพียง 600 เมตร ซึ่งถือเป็นจุดเด่นของโครงการอีกด้วย และเมื่อพิจารณาด้านกฎหมายผังเมืองรวมจังหวัดพิษณุโลก พบว่าที่ดินแปลงนี้ตั้งอยู่ในพื้นที่สีชมพู (ที่ดินประเภทชุมชน) ให้ใช้ประโยชน์ที่ดินเพื่อการอยู่อาศัยได้ จึงสามารถพัฒนาโครงการหมู่บ้านจัดสรร ประเภทบ้านเดี่ยวได้ โดยมีเนื้อที่ดินเริ่มต้นที่ 50 ตารางวาต่อหลัง และตัวบ้านมีพื้นที่ใช้สอยเริ่มต้น 166 ตารางเมตรต่อหลังจากการศึกษาและวิเคราะห์ข้อมูลทางด้านการตลาด ทั้งอุปสงค์และอุปทานในพื้นที่ พบว่าโครงการหมู่บ้านจัดสรรประเภทบ้านเดี่ยว ในช่วงระดับราคา 5 - 8 ล้านบาทยังคงมีความต้องการจากฝั่งอุปสงค์อยู่ โดยรูปแบบที่อยู่อาศัยที่ทำการศึกษาในครั้งนี้จะเป็นการพัฒนาโครงการอสังหาริมทรัพย์ ประเภทบ้านเดี่ยว จำนวน 45 ยูนิต โดยมีสไตล์การออกแบบเป็น บ้านแนว Modern Tropical ซึ่งจะมีรูปแบบบ้านทั้งหมด 3 แบบ ได้แก่ บ้าน Type A มีพื้นที่เริ่มต้น 50 ตารางวา จำนวน 29 ยูนิต, บ้าน Type B มีพื้นที่เริ่มต้น 60 ตารางวา จำนวน 12 ยูนิต และบ้าน Type C มีพื้นที่เริ่มต้น 65 ตารางวา จำนวน 4 ยูนิต อีกทั้งในโครงการยังมีสโมสร ห้องออกกำลังกาย และส่วนพื้นที่สีเขียวภายในโครงการ เพื่อรองรับการพักผ่อนของผู้อยู่อาศัยในโครงการอีกด้วย โดยโครงการนี้จะมีราคาขายเริ่มต้นอยู่ที่ประมาณ 5.8 ล้านบาท โดยมีกลุ่มเป้าหมายหลักเป็นลูกค้ากลุ่มแพทย์และข้าราชการชั้นสูง ที่มีรายได้ครัวเรือน 80,000 บาทขึ้นไปในการศึกษาความเป็นไปได้ทางด้านการเงิน มูลค่าโครงการอยู่ที่ 296,762,190 บาท โดยมีระยะเวลาในการพัฒนาโครงการอยู่ที่ 2 ปี 10 เดือน และโครงการจะมีต้นทุนทางการเงินถัวเฉลี่ย WACC อยู่ที่ร้อยละ 8.12 โดยมีมูลค่าปัจจุบันสุทธิของโครงการ NPV อยู่ที่ 19,420,898 บาท และมีอัตราผลตอบแทนภายในโครงการ IRR อยู่ที่ร้อยละ 25.99 ซึ่งสามารถสรุปได้ว่า ค่า NPV ที่มากกว่า 0 และ ค่าของ IRR ที่มากกว่า Discount Rate อีกทั้งยังมี Payback Period อยู่ที่ 2 ปี 8 เดือน จากการวิเคราะห์ปัจจัยทั้งหมดที่กล่าวมาข้างต้น แสดงให้เห็นว่าโครงการนี้มีความเป็นไปได้ในการลงทุน
DOI: 10.6073/pasta/d630860cb0608e0c402fbe92f56bc024
title: Jornada Basin LTER Cross-scale Interactions Study (CSIS) Block 15 meteorological station: 30-minute summary data: 2017 - ongoing

description: This data package contains 30-minute air temperature, relative humidity, and wind summary data from Jornada Basin LTER Cross Scale Interactions Study (CSIS) Block-1 met station. Average air temperature, relative humidity, wind speed, wind direction, and precipitation are measured and calculated at an automated meteorological station connected to a 900 MHz spread spectrum wireless network. Wind speed is measured at 37cm, 75 cm, 150 cm, and 300 cm, wind direction at approximately 3m, and air temperature and relative humidity at approximate 2.5m. Measurements are aggregated at intervals of 5, 30, 60 minutes and daily, with precipitation additionally provided with 1 second aggregation during precipitation events. The met station variables measured include air temperature, precipitation, relative humidity, wind direction, wind speed. Precipitation is not measured at Block 1 and Block 12 because of proximity to Block 2 and Block 13, respectively. This is an ONGOING dataset.
DOI: 10.6073/pasta/a0a489753477ad621fee34424bffedad
title: Jornada Basin LTER Cross-scale Interactions Study (CSIS) Block 15 meteorological station: 5-minute summary wind and air temperature data: 2013 - ongoing

description: This data package contains 5-minute air temperature and wind summary data from Jornada Basin LTER Cross Scale Interactions Study (CSIS) Block-15 met station. Average air temperature, wind speed, and wind direction are measured and calculated at an automated meteorological station connected to a 900 MHz spread spectrum wireless network. Wind speed is measured at 37cm, 75 cm, 150 cm, and 300 cm, wind direction at approximately 3m, and air temperature and relative humidity at approximate 2.5m. This is a subset of baseline weather data collected at the 15 Jornada Basin LTER CSIS study blocks, New Mexico. Measurements are aggregated at intervals of 5, 30, 60 minutes and daily, with precipitation additionally provided with 1 second aggregation during precipitation events. The met station variables measured include air temperature, precipitation, relative humidity, wind direction, wind speed. Precipitation is not measured at Block 1 and Block 12 because of proximity to Block 2 and Block 13, respectively . This is an ONGOING dataset.